**Folklórny súbor Gymnik** vznikol v roku 1964 na podnet odbornej asistentky Šimonekovej pri Fakulte telesnej výchovy a športu UK v Bratislave. V súbore sa stretávajú študenti Univerzity Komenského i ďalších bratislavských stredných a vysokých škôl, ktorí sem prichádzajú študovať zo všetkých kútov Slovenska. Súbor je pravidelným účastníkom viacerých slovenských i zahraničných folklórnych festivalov.

História
--------

Názov „GYMNIK" je odvodený z termínov gymnopédia (grécky bojový tanec), gymnos (cvičiť nahý), gymnikológia (náuka o telesných cvičeniach). Súbor dlhodobo patrí medzi najlepšie akademické folklórne súbory na Slovensku. Za roky svojej existencie sa v ňom vystriedalo viac ako 700 členov. Gymnik sa publiku predstavil na stovkách vystúpení doma i v zahraničí. Špecifikum súboru vyplýva z tradície prirodzených daností poslucháčov FTVŠ – šikovnosti, obratnosti, pohybovej zdatnosti, ale aj hravosti a humoru. V repertoári súboru sú tance a tanečné bloky z mnohých regiónov Slovenska. Nesú rukopis choreografa, pána Jána Blaha, ale aj pánov Juraja Hamara, Petra Mezeia a iných choreografov mladšej generácie. Choreografie sa vyznačujú návratom k pôvodným zdrojom ľudového umenia so snahou o minimálnu štylizáciu.

V súčasnosti má súbor 50 členov, zväčša poslucháčov fakúlt Univerzity Komenského v Bratislave a bratislavských stredných škôl. Riaditeľom súboru je pán Štefan Gerhát.

Ocenenia
--------

Súbor je laureátom mnohých slovenských festivalov a prehliadok ako Východná, Detva, Myjava, Zuberec, Heľpa a mnohých ďalších.

Okrem iných ocenení je i dvojnásobným držiteľom „Ceny Mikuláša Senku".

K najvýznamnejším oceneniam zo zahraničia patria:

* 1. miesto z Medzinárodnej súťaže vysokoškolských folklórnych súborov v poľskom Sosnovci (1979)
* ,„Zlatý chrám" z Medziná- rodného folklórneho festivalu v sicílskom Agrigente (1989)
* Čestné uznanie Ministerstva kultúry ČR z medzinárodného folklórneho festivalu v Strážnici (1990)
* „Zlatá a bronzová valaška" z MF horských krajín v poľskom Zakopanom (1997 a 2011)
* „Grand Prix" z XIII. medzinárodného folklórneho stretnutia v poľskom Ziwieci (2002)
* folklórny „Oscar" z 35. folklórneho festivalu v talianskej Gorizii (2005)
* a mnoho ďalších…

Gymnik sa predstavil vari vo všetkých štátoch Európy, hosťoval v Amerike, Afrike i Ázii. Umelecky spolupracoval s bratislavskými divadlami (SND: Na skle maľované, Playback; Nová scéna: Hrnčiarsky bál).

Ľudová hudba
------------

**Ľudová hudba Folklórneho súboru Gymnik** má 11 členov, z toho 3 prvé husle, 2 druhé husle, 2 violy, kontrabas, harmonika, cimbal a gajdy. Zameriavame sa na ľudovú hudbu z najvýznamnejších regiónov Slovenska. Snažíme sa o čo hudobne najautentickejšiu interpretáciu daného regiónu. Primášom ĽH je pán Branislav Boráň.

Externé odkazy
--------------

* gymnik.sk – oficiálna stránka

| * z
* d
* u
Folklórne kolektívy na Slovensku |
| --- |
| Folklórne súbory | 
* Bezanka
* Brezová
* Bystrina
* Čačina
* Čarnica
* Detva
* Dolina
* Dopravár
* Družba
* Dúbrava
* Dudváh
* Dunaj
* Ekonóm
* Furmani
* Garam Menti
* Gymnik
* Haviar
* Heľpan
* Hornád
* Hradisko
* Chemlon
* Jahodná
* Jánošík (Svit)
* Jánošík (vojenský)
* Jedľovina
* Humenné
* Karpaty
* Kobylka
* Kopaničiar
* Lipa
* Liptov
* Lúčnica
* Madovec
* Maguranka
* Máj (Liptovský Mikuláš)
* Máj (Piešťany)
* Makovica
* Marína
* Mladosť (Banská Bystrica)
* Mladosť (Dubnica nad Váhom)
* Mostár
* Oravan
* Otava
* Partizán
* Poľana
* Považan
* PUĽS
* Rovňan
* Rozmarija
* Rozsutec
* Sabinovčan
* Sedličan
* Skaličan
* Slnečnica
* SĽUK
* Spievanky
* Stavbár
* Strážske
* Striebornica
* Szőttes
* Šarišan
* Šiňava
* Technik
* Trenčan
* Turiec
* Urpín
* Vagonár
* Váh
* Vatra
* Vršatec
* Zlatňanka
* Zobor
* Železiar

 |
| Folklórne skupiny | 
* Bukovina
* Očovan
* Raslavičan
* Špačinčanka
* Zamutovčan
* Hanišťanka
* Haniščane

 |
| Detské folklórne súbory | 
* Brezinka
* Čečinka
* Dúbravienka
* Leváranek
* Raslavičanik
* Sedličan
* Sliačanček
* Trávniček
* Turiec
* Vienok

 |